A qui van detenir ahir els Mossos d'Esquadra?
La CUP ha convocat una concentració de suport als dos regidors de Reus a les 8.30 davant els jutjats de la ciutat. Els Mossos d'Esquadra van detenir ahir al matí Oriol Ciurana i Marta Llorens a l'ajuntament. Van ser encausats per un presumpte delicte d'odi per haver protestat contra la presència de la policia espanyola en hotels de la ciutat, però s'havien negat a anar a declarar dues vegades. Ciurana i Llorens declararan a les 9.00 als jutjats de Reus, després d'haver passat una nit a la comissaria dels Mossos. Ahir al vespre, la jutgessa va rebutjar la petició d'habeas corpus de les defenses perquè la fiscalia va estimar que les detencions eren procedimentals i que els dos regidors tenen els drets garantits. Una vegada hagin declarat, és previst que siguin alliberats.
Oriol Ciurana i Marta Llorens